MÕTETE LAHINGUVÄLI
Vaatame, kuidas Cathyl läheb aasta hiljem?
"Halloweeni kommid on lastele.
Ma ei mõtle neile ega vaata neid. Need pole minu jaoks.
Ma jalutan neist mööda.
No hea küll, ma võib-olla võtan ühe kommi,
kui olen suutnud end sinnamaani kenasti üleval pidada.
Teisalt, võib-olla võtan ühe kommi juba õhtusöögiks enne Halloweeni,
kui ma pole vahepeal muid snäkke söönud.
Aga võib-olla ma söön ühe kommi päevas,
peaasi, et piirdun vaid ühega.
Aga võib-oll söön ühe juba praegu
ja alustan siis "1 komm päevas"-reegliga.
Andsin endale selle loa ja läksin nädalavahetusele vastu."
Päris huvitav, mis?
Rääkisime eelmine kord sellest, kui oluline on uuendada oma meeli.
Me teeme seda läbi hea hariduse, läbi jüngerlusprogrammide,
tänu heade kristlike nõustajate abile, kes aitavad meil asju korda seada jne.
Kuid rääkisime ka sellest, et lisaks mõtete korda saamisele,
on oluline kontrollida neid ka "viiruste" suhtes.
See on väga oluline osa sellest,
kuidas me mõistame maailma, milles me elame.
Piibel ei räägi sellest üldse.
On teada, et Jumal ise lõi Lutsiferi, kes oli valguse kandja.
St et valgus küll ei saanud Lutsiferist alguse,
kuid ta oli eeldavasti üks kõige kaunemaid Jumala looduid,
kes tõusis Jumala vastu.
Uhkus lõi talle pähe,
nii nagu paljudele meistki tänapäeval.
Ehk siis, Jumal ei loonud mitte Saatanat,
vaid Lutsiferi
ja Lutsifer lõi Saatana.
Ta tõusis omaenda valiku tõttu Jumala vastu,
nii et Jumal viskas ta välja.
Seejärel korraldas Lutsifer teise mässu,
võttes 1/3 ingleid endaga kaasa, kes tänasel päeval on deemonid.
Kui vaadata seda maailma,
mille jumalaks, valitsejaks ja petjaks Lutsifer on,
siis seda ei tohi kuidagi kahe silma vahele jätta.
Uus Testament ise räägib sellest oma tänapäeva kogudusele.
Me peame Saatanale vastu seisma, riietades end Jumala sõjavarustusega
ja võtma oma mõtted vangi Kristuse sõnakuulelikkuse alla.
Kuidas aga on võimalik,
et Saatan, olles ise loodu ja omamata võimet olla kõikjalviibiv,
saab valitseda kogu maailma üle?
Iga teoloog võib seda öelda - ta teeb seda läbi oma deemonite,
läbi selle maailma valitsuste ja võimude.
See on nagu omamoodi deemonlik anarhia.
"Kas siin võib siis ka deemoneid olla?"
Kui aus olla, siis usun, et võib.
Kuid kes veel on siin?
Jumal! Alati! Kõikjalviibiv!
Ja seda peab alati meeles pidama.
Me ei ülista Jumalat selleks, et anda Talle teada, kes Ta on.
Ta ei vaja seda. Talle piisab iseendast enam kui küll.
Me ei ütle pühapäeva hommikuti kirikus Jumalale, kui hea Ta on,
et saada Temalt selle eest mingit tasu.
Siis oleks tegu juba spiritismi või animismiga,
mida samas leidub üle maailma.
Mine näiteks mõnele sellisele maale -
neil on seal puuviljakorv,
millega nad püüavad jumalatele meelepärased olla,
et neid ei tabaks näiteks mingid haigused.
Kuid meie suhe Jumalaga pole selline.
Me ülistame Teda selleks,
et hoida pidevalt Tema olemust oma silme ees.
Kui näiteks laps kogeb öösel, et keegi on ta toas...
Meie uuringute põhjal on üle 50% kristlastest
kogenud nö "vaimseid kohtumisi" oma toas.
Mida siis teha?
Nad tõmbavad teki üle pea ja hüüavad: "Jumal aita!"
Kuid tundub, et Jumal ei aita.
Miks? Jumal on ju kõikvõimas! Ta suudaks ju selle lõpetada.
"Aga võib-olla see ei toimi seetõttu, et ma pole kristlane?"
See on olukord, millega väga paljud kokku puutuvad.
Kahtlevad oma päästes, oma Jumala lapse staatuses
ja selles, kas Jumal ikka armastab neid?
Miks Jumal küll ei tee midagi?
Aga Ta on juba teinud!
Ta võitis ära Saatana, tegi sinust uue loodu Kristuses,
andestas kõik sinu patud,
varustas sind Püha Vaimuga ja kinkis sulle Käsiraamatu eluks.
Kuid meil on oma osa täita.
Jumal ütles, et see on meie vastutus alistuda Talle ja seista vastu Kuradile;
riietada end Jumala sõjarüüga ja alistada oma mõtted Kristusele.
Me ei tohi anda toidust oma lihalikele himudele.
Aga mis siis, kui seda ikkagi teeme?
Või kui ka ei tee?
Kas sel pole mingeid tagajärgi?
See ei tundu loogiline.
Ja see loob inimestes ühe vale lootuse.
Kogu võit, mida me vajame, on meil Kristuses.
Mulle meeldib vaadata kogu lugu järgmise nurga alt.
"Kas deemonid võivad olla siin?"
Las ma öelda, mida muud siin veel olla võib.
Pisikud.
Kui paljud usuvad seda?
Kui paljud on näinud mõnda?
Hämmastav, mida kõike me ka ei usu, kas pole?
Ma usun, et siin on teatud pisikuid,
kuid milline oleks normaalne reageering neile?
"Appi, need teevad mulle liiga!"
Kui nii reageeriksid, oleksid hüpohindrik - viiruste kartja.
Faktile, et siin ruumis on pisikuid, on vaid üks normaalne reageering -
elada tasakaalustatud elu.
Kui puhkad piisavalt ja sööd-treenid korralikult,
ei tee pisikud sulle midagi.
Su immuunsüsteem kannab ise nende eest hoolt.
Jah, ka deemonid on selles maailmas,
kuid sina ela õiget elu ja kõik on OK.
Nii lihtne see ongi.
Kui rüütad end Jumala sõjavarustusega,
kui vöötad oma niuded tõega, mis seisab vastu pettusele;
õigsus seisab vastu süüdistustele,
rahu evangeelium...
Sa lihtsalt pead võtma oma koha Kristuses
ja muud ei midagi.
Ainus pühamu, mis meil siin maa peal on,
pole mingi hoone nagunii.
See on sinu positsioon Kristuses.
Mul oli kord üks väga raske juhus,
kus naine, keda aitasin,
kaotas vaimses mõttes hetkeks kontrolli
ja purskas: "Kes k....t sa õige arvad, et sa oled?"
Vastasin: "Olen Jumala laps, nii et jää vait!"
Naine oli hetkega tagasi endine, me lahendasime olukorra
ja ta sai vabaks deemonitest.
Sa ei tohi ehmuda sellistest asjadest.
1 Johannese 5:18 on muide hea salm, mida meelde jätta.
"...vaid Jumalast Sündinu hoiab teda, ja tige ei puutu temasse."
Kuna Saatan käib maailmas ringi kui möirgav lõvi,
otsides neid, keda neelata,
siis millisesse seisu see seab koguduse?
Tänu meie identiteedile ja positsioonile Kristuses,
samastume me nii Kristuse elu, surma kui ülestõusmisega,
istudes Temaga taevastes paikades.
Mis on kogu selle loo praktiline tähendus?
See, et oled vaimselt elus ja su hing on ühenduses Jumalaga.
Tänu oma positsioonile Kristuses, on sul meelevald ja vägi
jätkata Kristuse tööd.
See meelevald tuleb Temalt, hõlmates endas ka Tema väge.
Seetõttu ongi öeldud, et peaksime olema vägevad Issandas
ja tugevad Tema jõus.
Meelevald tähendab õigust valitseda.
Vägi annab võime valitseda.
Vaimses sfääris on sul mõlemad olemas.
Nii et kui Efeslaste 2 ptk. ütleb, et istud Kristusega taevastes paikades
siis sa küsid: "Mida see veel tähendab?"
Kui me räägime vaimsetest sfääridest, mis pole silmaga nähtavad,
siis meelevald on kõige olulisem teema selle juures.
Sest see ei saa olla, et valitsevad kaks valitsejat kahes erinevas vaimus.
Kuid hea uudis on see, et see teema on lahendatud.
Loe täna kodus Koloslastele 2 ptk'i.
Seal on öeldud, et oled saanud tunnistuse selle kohta,
et sulle on andeks antud;
et sul on uus elu Kristuses ja sa oled teinud Saatana relvituks.
Sellest ainuüksi ei piisa, et teada, et su patud on andestatud.
Jeesus tuli selleks, et tuua sulle elu, kas pole?
Üks teoloog ütles kord:
"Millal me küll jätsime ülestõusmise oma evangeeliumitest välja?"
Ütlesin, et ma ei tea, aga tema kindlasti teab,
sest muidu ta ju ei küsiks.
Ta ütles: "Tean."
Kuid mõtle sinagi sellele korra.
Igakord, kui evangeeliumist räägitakse,
räägitakse alati ristist ja sellest, et Jeesus suri me pattude eest.
Aga kuhu jääb ülestõusmine?
Tulemus on see,
et me kogudused on täis andeks saanud patuseid
ja mitte lunastatud Jumala pühasid.
Jah, nad on ka lunastatud, kuid paljud ei tea seda.
Nad arvavad, et on ikka endised, ainult et andeks saanutena.
Evangeelium seda küll nii ei ütle!
Evangeeliumi kohaselt oled sa uus loodu Kristuses.
Kui ma käin kolmanda maailma riikides,
kus nõidarstid ja šamaanid manipuleerivad vaimse maailmaga
ja inimesed on hirmust kanged,
siis millist evangeeliumi nad ootavad?
1 Johannese 3:8 ütleb,
et Jeesus on tulnud tühistama Kuradi tegusid.
Kui siis teatada neile inimestele,
et need väikesed jumalused, keda nad teenievad
ja kellele püüavad meele järgi olla, on lüüa saanud ja relvituks tehtud,
siis nad hüppavad suurest rõõmust püsti.
Filipiinidel oli üks tüdruk,
kes tundis tohutut hirmu küla nõiaarsti ees,
et ta ei läinud isegi külla.
Muide, talle lausa soovitati mitte sinna minna,
sest kardeti tema elu pärast.
Kuid milline vale!
Ta on lasknud hirmul Saatana ees valitseda oma elu üle,
samas kui kartus Jumala ees on see, mida peaksime omama.
Ja seda ka põhjusega,
sest ainuüksi jumalakartus suudab taandada kõik teised kartused
Tüdruk läks selle teadmisega selle nõiaarsti juurde,
juhtides ta Jeesuse juurde
ja lõpptulemusena sai kogu küla 3 kuu pärast kristlasteks.
Piiblis pole ühtegi salmi, mis ütleks, et peaksime Saatanat kartma.
Kuid keda me siis peame kartma?
Jumalat.
Kui lapse tuppa ilmub keegi ja laps ütleb: "Keegi on mu toas!",
saad sa öelda, et Jumal on seal.
"Ei, see on midagi muud!"
Jumal on seal.
Jumal on kõikjal.
Ta on kõikjalviibiv, kas pole?
Jumal tahab, et teaksime seda.
See on ka põhjus, miks Teda ülistame.
Mõistmaks, et Tema on kohal.
Me ei pea kutsuma Jumalat kusagile, sest Ta on juba seal;
Ta on kõikjalviibiv.
Ta on kõikvõimas.
Seda on oluline teada.
Nii nagu ka meie identiteeti ja positsiooni Kristuses.
Me elame Kristuses ja oleme Tema kaaspärijad
ja sellest positsioonist läheme me ka sellesse maailma.
"Minul on kogu meelevald taevas ja maa peal -
minge ja tehke jüngriteks kõik rahvad."
Sa ei saa võtta vastutust ilma meelevallata seda täita.
See meelevald pole mitte üksteise üle, vaid üle pimeduse jõudude,
kes hoiavad seda maailma vangis.
Kõike seda teades, vaatame, mis lahing toimub me meeltes?
Võtame seda väga praktiliselt.
Piibel ütleb, et Saatanal on kuidagimoodi võime
külvata teatud mõtteid inimeste meeltesse.
1 Ajaraamatu 21:1 on juttu Taavetist ja sellest,
et Saatan õhutas Taavetit Iisraeli sõdureid kokku lugema.
Võib ju mõelda, mis selles siis halba on?
Oleks ju hea teada, palju sul sõjamehi on!
Taavet, kes oli nii Jumala ligi, teadis, et see pole õige asi teha.
Ta ütleb Psalmides 33:17,
et petlik on sõjaratsule rajatud võidulootus.
Korraga aga tuleb Saatan
ja püüab täiesti pühendunud Jumala meest
pöörata kui üle öö satanistiks.
Ta tahab röövida Jumala mehelt tema kindluse Jumala varustamisse.
Oleks see ka täna reaalne?
Ja kuidas veel!
Teil pole aimugi, kui palju me loodame omaenda allikatele,
selle asemel, et loota Jumala peale.
Taaveti otsuse tulemusena hukkus palju inimesi,
kuna Jumala silmis oli see patt.
Juudas, üks Jeesuse 12-jüngrist kes pani ta pähe mõtte reeta Jeesust?
Saatan.
Algkogudus ja Hananias ning Safiira.
Nad langesid surnuna maha.
Annaks Jumal,
et seda järgmine pühapäev meie koguduses ei juhtuks!
Kes meist küll ellu jääks?
Aga mida nad siis tegid?
Apostlite tegude 5 ptk.
Nad andsid kogudusele vaid poole sellest, mida oleks pidanud
Kui see on nii suur patt,
tärkaks meil ärkamine juba 6 kuu pärast.
Kui patt polnud mitte see, et nad andsid vaid poole,
vaid see, et nad jätsid mulje,
otsekui nad oleksid andnud kõik, mis neil oli.
Kogu lugu võrdus paljude teiste kuritegudega Piiblis.
Päris tõsine lugu, kas pole? Nad langesid surnuna maha.
Peetrus küsis neilt: "Miks te valetate Pühale Vaimule?"
Jumal saatis algkogudusele väga selge sõnumi,
sest Ta teadis, et Saatan võib tungida inimese ellu, koju, perekonda
ja petta teda ning haarata kontrolli ta elu üle.
Kas pole nii?
Oletame, et suudaksin teid veenda mõnes vales täna.
Mõjutaks see te elu? Muidugi mõjutaks.
Nii et selles peitub kogu selle lahingu tuum.
Läänemaailmas on arvamus,
et kui olen kristane, olen immuunne selle kõige suhtes.
Tegelikult aga oled sa hoopis sihtmärk.
Ja kui oled täisajaga jumalariigi töös, siis lausa selle sihtmärgi keskpunkt.
Nii et meie oleme need, kelle vastu see lahing on suunatud.
Saatan tahab panna meid uskuma valet,
ega lasta tõel teha meid vabaks.
Kui te siiski arvate, et olete immuunsed neile asjadele,
siis las ma küsida te käest 3 küsimust.
Kui paljud teist kogesid möödunud nädalal
ükskõik, millist kiusatust?
Ja teised on...valevorstid!
Sa ütled: "See oli kõigest toit! Kõigest magustoit, mis ahvatles!"
Kuid kes on Piibli kohaselt ahvatleja?
Need on need kohad, kus me oleme haavatavad:
silmahimu, lihahimu ja elukõrkus.
1 Johannese raamat räägib sellest ja enamus teist ka teab seda.
Need on just need 3 kanalit, mis võtsid Eeva rajalt maha.
Just need 3 asja, millega Jeesust kiusati.
Sageli aga ei panda tähele, et Saatan oli see, kes neid kasutas.
Kas mitte Saatan polnud see, kes Eevat ahvatles?
Kas mitte Saatan polnud see, kes Jeesust kiusas?
Muidugi oli!
Kui paljud on maadelnud "vendade süüdistajaga"?
Seekord ei tõuse käed just kõige kiiremini.
Kuid las ma küsida,
kui paljud on oma usuelu jooksul maadelnud mõtetega nagu:
"Ma olen rumal. Olen erinev teistest. Jumal ei armasta mind."
Te ei pea oma kätt tõstma.
Saatan süüdistab Jumala rahvast ööd ja päevad.
Me ainult sageli ei mõista seda,
arvates, et tunneme end lihtsalt halvasti.
Kuid koguduses käib rahvast, kellel on igasugu häbistavaid mõtteid
ja nad ei tea, kust need tulevad.
See pole üldse ebatavaline.
Inimesed kannatavad vaikides,
kuna me ei suuda lugeda üksteise mõtteid.
Kuid need asjad toimuvad.
Kui me aga kannatame taoliste mõtete all,
siis me arvame, et meis on midagi viltu.
Ja siis me oleme nagu mõni noor mees,
kellel on kummalised mõtted teise mehe suhtes
ja kuna ta arvab, et ta ongi selline,
siis ta teeb ka valed järeldused enda suhtes.
Aga kui ta tegelikult pole selline?
Kui paljud on petetud?
Jällegi mitte ühtegi kätt.
On siin kedagi, kelle meeled on saanud täiesti muudetud
ja sa näed kõike vaid Jumala vaatenurgast?
Üks su silmadest on vaikselt avanemas
ja sa ütled: "Mina ka!"
Seetõttu me ei tohigi toetuda omaenda mõistusele,
vaid alati Jumalale.
Kui ma teid kiusaks, siis te tabaks selle ära.
Kui ma teid süüdistaks, te tunneks selle ära.
Kui ma teid petaks, te tunneks selle ära.
Piiblis on öeldud, et kui te tunnete tõe ära, siis see...
"Mina olen tee ja "
...tõde ja elu.
Johannese 17 ptk's on nö ülempreestri palve.
Jeesus on peagi lahkumas Isa juurde, jättes koguduse siia maa peale.
Mida Ta palvetas?
Et Isa ei võtaks meid ära sellest maailmast,
aga hoiaks meid kurja eest.
Kuidas?
Pühitsedes meid oma sõnas, mis on tõde.
Jumala sõjarüüd selga pannes vöötad sa end esmalt tõe vööga.
Nii et siin pole tegu millegi segase või hämaraga.
Valed on need, mis teevad haiget ja hoiavad inimesi ahelais.
Inimesed on valdavalt seotud tänu valedele.
Mis veelgi hullem,
inimesed on seotud oma mineviku raskete läbielamistega,
kuid mitte tänu kogetud raskusele,
vaid tänu valedele, mida nad usuvad, mis nende raskustega kaasas käivad.
"Ma pole piisavalt hea. Jumal ei armasta mind."
Nad on selles nii sügavalt kinni ja elavad selles aastaid ja aastaid.
Tahan näidata, kuidas see Pauluse õpetuses välja tuleb,
kuna see on ülioluline.
2 Korintlastele 10 räägitakse kindlustest
ja oleviku vormis sellest, et me võtame iga mõtte vangi.
Sõna "mõte" kasutatakse Piiblis kokku vaid kuuel korral
ja neljal korral neist 2 Korintlaste raamatus.
Ma tahan, et te näeksite seda.
2 Korintlastele 2:10-11
"Kellele teie aga midagi andestate, sellele andestan minagi.
Ja selle, mida minul on andestada - kui mul üldse on midagi andestada -,
selle ma andestan teie pärast Kristuse palge ees,
et saatan meid ei tüssaks.
Sest tema mõtted ei ole meile teadmata."
Siin see sõna on - mõtted.
Sama sõna on leitav 2 Kor.4:3-4
"Kui meie evangeelium on siiski kinni kaetud,
siis on see kinni kaetud neile, kes hukkuvad,
neile uskmatuile,
kellel praeguse aja jumal on mõtted sõgestanud."
2 Korintlastele 11:3
"Ma kardan aga, et nõnda nagu madu pettis Eevat oma kurikavaluses,
nii rikutakse ka teie lihtne ja puhas Kristusest arusaamise võime."
Mulle valmistab see ka muret.
Me peaks tõstma oma pilgu Jeesusele -
meie usu alustajale ja lõpetajale.
Sõna "mõtted" kasutatakse siin neli korda
ja igakord vaimses tähenduses.
Kui küsida meie meeskonnalt,
kes on aidanud paljusid inimesi üle kogu maailma,
mis tagab Saatanale kõige parema ligipääsu kogudusele,
oleks kohene vastus me kõigi poolt - andestamatus.
Mitte ükski teine asi ei hoia sind nii minevikus kinni, kui andestamatus.
Seda on ülioluline teada.
Keegi ütles kord,
et andestamine tähendab lasta vang vabaks
ja mõista, et sina ise oledki see vang.
Me arutame seda pisut hiljem, kuid seda on oluline mõista.
Sest kui sa ei andesta oma südames,
annab Jumal ise sind üle piinajate kätte.
Tegu on vaimse piinaga.
Küsimus pole selles, et Jumal ei armasta sind -
Ta armastab!
2 Korintlastele 11 on üks huvitav peatükk,
kus Paulus oli mures selle pärast, et Saatan võib rünnata me meeli
ja rikkuda seeläbi meie lihtsa ning puhta arusaamise Kristusest.
Sest kui keegi kuulutab mõnest teistsugusest Jeesusest,
või sa kuuled mõnda teistsugust evangeeliumi
või koged mõnda teistsugust vaimsust,
siis sa ka tead, mis on millegi varjutamine.
See tähendab kedagi, kes ei mõista, kes on Jeesus.
Ja kui sa seda ei mõista, omad sa ka teistsugust evangeeliumit,
sest härgade ja sikkude veri ei saa kõrvaldada pattu.
Kui aga Jeesus pole see, kelle Ta väitis end olevat,
siis me sureme oma pattude tõttu.
Kui sul pole armu evangeeliumit, on sul tegude evangeelium.
Kõik need lood kokku võetuna moodustavad aga sekti.
Keegi küll usub Jumalasse, kuid eitab Tema väge.
Ma näen nõustamiste käigus pidevalt inimesi,
kes sektidest välja tulevad.
Üks mu endine õpilane nõustas naist, kes kasvas üles mormoonide kirikus.
Ta sai küll kristlaseks, kuid maadles enesetapu mõtetega.
Istusime maha, ma kuulasin ta ära
ja ma juhtisin teda samm-sammult vabaduse suunas.
Ta oli ühtpidi väga kena inimene, aga neid samme läbi tehes
ja viimast palvet paludes, karjatas ta korraga: "Ma näen teda!"
Küsisin, mis ta meeltes toimub ja ta küsis vastu:
"Sa tahad öelda, et sa ei näe teda?"
"Keda?" - "Mu isa ju seisab otse seal!"
Sellistel puhkudel ärge üritagegi vaadata,
sest te ei näe nagunii midagi.
Palusin naisel rääkida oma isast.
"Ma tunnen vastutust oma isa eest."
Mormoonide seas seda tuntaksegi.
Seal isegi ristitakse surnuid ja abiellutakse nendega,
mis ilmselgelt pole piibellik.
Niipea, kui naine isast lahti ütles, ilmus vanaema välja.
Muide, need polnud ta päris vanaema ja isa.
Siin oli tegu vaimse lahinguga.
Ta ütles vanaema kohta, et on ta hüljanud.
Küsisin, kes juhtis ta mormonismi juurde?
Ta ütles, et vanaema.
Ta ütles vaimses mõttes ka vanaemast lahti
ja need mõtted ning hääled kadusid.
Need kadusid.
Me uurisime Lõuna-Kalifornias oma usku tunnistavat 1725 noort.
Ma juba tean, mida te Lõuna-Kaliforniast arvate.
Te arvate, et Jumal pööras kord maakera Lääne suunas
ja kõik, mis oli lahtine, kukkus Lõuna-Kaliforniasse.
Kuid kõik need noored
käisid korralikes kristlikes koolides ja kogudustes.
71% neist kuulis hääli.
Häält oma alateadvuses, mis nendega rääkis.
Hallo?
Kas tõesti 7 usklikku noort 10'st
on paranoilised, skisofreenikud või vaimuhaiged?
Ma ei usu. Ma tõesti usu.
Kuid miks meil on nii raske uskuda, mida Piibel meile ütleb?
1 Timoteose 4:1 on väga selgelt öeldud,
"et tulevastel aegadel mõned taganevad usust
ja eksitajate vaimude ja kurjade vaimude õpetuste poole."
Sünnib see tõesti?
Üle kogu maailma!
Olen viimase 20 aasta jooksul puutunud kokku u 1000 inimesega,
kellel on raske keskenduda ja kes kuulevad mingeid hääli.
Enamjaolt on tegu vaimse lahinguga,
nii et me võtame nende jaoks 2-3 tundi ja aitame neid välja sellest.
Kui keegi ütleb:
"Mul on mingi häire, aga ma loodan, et see pole vaimne!",
siis ma loodan just, et oleks.
Sest kui see poleks, ei saaks ma suurt palju teha.
Kui aga tegu on vaimse asjaga, saab sellest Jumala abiga välja tulla.
See on võimalik.
Jumala rahu ületab kogu mõistuse, valvates nii me südame kui meelte üle
See on midagi, mida iga kristlane peaks omama
ja mida Jumal tahab, et sa omaks.
Läänemaailma probleem pole selles, et inimesed ei näe.
Inimesi, kes "näevad midagi", ravitakse iga päev.
Ka nende mõtteid ja hääli, mida nad kuulevad.
Küsi ükskõik, milliselt arstilt, psühhiaatrilt või tugigrupilt.
See on enam kui levinud.
Kuid kuna Läänemaailm ei oska pakkuda muid lahendusi,
lahendatakse need lood rohtudega.
Kuid kuidas saab üks keemiline ravim mõjutada inimest või tema mõtteid?
Või kuidas saavad mu neurotransmitterid rohu mõjul
luua vägisi mõtte, mida mõtlema pean?
Kuidas sa seda seletad?
Mis see on?
Jah, need hääled küll lakkavad teatud rohtude peale,
kuid kõik muu lakkab samuti.
Need rohud on ikka väga tugevad.
Kuna aga hääled lakkavad, siis sa usud, et rohi aitas.
Kuid kas ikka aitas?
Jäta rohud ära ja vaata, kas ikka aitas?
Ei aidanud ta midagi!
Probleem on endiselt alles.
Kuid kas siis leidubki üldse ravi?
Leidub ikka. Kristus on see ravim! Ma täiesti siiralt usun seda.
Kuid kuidas siis uuendada oma meeli?
Selleks, et uuendada oma meeli, pole olemas ühtki asendajat.
See on protsess, millest peab läbi minema
ja millest me lähemegi läbi.
Me võime seda teha kas juhuslikult või teadlikult,
kuid me peame tahtma seda teha.
Sa pead olema valmis eristama tõde valest.
Galaatlaste 3 ptk's on öeldud,
et me laseks Kristuse rahul valitseda oma meelte ja mõtete üle.
Kuidas seda teha?
Läbi selle, et laseme Kristuse sõnal elada rikkalikult enese sees.
Kujutame seda ette korraks.
Oletame, et oled risustanud oma mõtteid.
Seal on pornograafiat, mis iganes kogemusi ja muud jama,
kuniks üks päev sa otsustad puhastada oma meeli ja mõtteid.
Hetkel, mil seda otsustad,
kas olukord läheb paremaks või halvemaks?
See läheb halvemaks.
Sest kui kiusatusele lihtsalt järgi anda,
pole ju ka mingit võitlust.
Ma olin üle 4 aasta mereväes
ja nägin nii mõndagi sellist, mida poleks tahtnud näha.
Sain peale seda kristlaseks
ja otsustasin oma meeltes puhastuskuuri läbi viia.
Armas aeg!
Lugesin kusagilt, et tavaline mees mõtleb seksile iga 7 min tagant.
Olin sellega enam kui nõus
ja mõtlesin, miks see küll nii raske peab olema?
Kujuta ette, et su mõtted on nagu kohviga täidetud kohvikann.
See on juba vanaks läind' tume tökat, mis isegi haiseb
ja sa mõtled, kuidas sellest lahti saada?
Pole ühtki "kustuta"-nuppu. Kui vaid oleks, aga pole!
Kohvikannu kõrval on aga jääkuubikutega veekann,
millel silt "Jumala Sõna".
Kui sa vaid saaks valada selle sinna kohvikannu, aga sa ei saa.
Kui sa aga võtad sealt kuubik haaval erinevaid Jumala Sõna tõdesid
ja lisad neid igapäevaselt oma "kannu", siis mis juhtub?
Sa ei tunne enam selle vana kohvi lõhna ega maitset,
kuigi see on endiselt seal.
See on protsess, millest läbi minna.
See nõuab meelekindlust.
Kuid selle kõige taga peitub üks oluline tõde.
Kui sa oled vaba Kristuses, siis sa saad ka teha seda.
Kui aga mitte ja su elus on lahendamata teemasid,
siis mida sa teed?
Sa oled otsekui inimene, kes on keset järve lõksus,
ümbritsetuna mingist 12-olendist, keda püüad iga hinna eest ära ajada.
Sa püüad kõigest hingest ellu jääda.
Kuid mida siis teha?
Ignoreeri neid ja uju kaldale!
Meid pole kutsutud peletama eemale pimedust,
vaid lülitama sisse valguse.
See pole mingi väike asi.
"Ärge muretsege ühtigi!"
Mida muretsemine tähendab?
Kaksipidi mõtlemist.
Me ei tohi kaksipidi mõelda.
Filiplastele 4:6 "Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Jälle see sama sõna - mõtted.
"Viimaks veel, vennad, mis iganes on tõene, mis auväärne,
mis õige, mis puhas, mis armastusväärne, mis ülendav,
ja kui miski on vooruslik ja kui miski on kiidetav,
seda arvestage!"
Lõpetuseks veel üks mõte.
Kui sina elad õiges suhtes Jumalaga ja sinu asjad Tema ees on korras,
oled sa ka võimeline uuendama oma meeli.
See ei ole raske!
Kui inimesed oma asjad korda saavad,
muutub ka Jumala Sõna elavaks nende jaoks
ja nad kasvavad vuhinal.
Nii et kui kõik need teemad saavad lahendatud,
saab ka kasvamine alguse.
Kui aga mitte, jäädki võitlema, liikudes ühe asja juurest teise,
lootes, et see või teine asi aitab, kuid miski ei aita.
On vaid üks, kes suudab sind vabastada
ja on vaid üks, kes suudab tervendada murtud südamed
ja see on Jumal.
Aamen?
Palvetame.
Isa, mida me küll ilma Sinu Sõnata teeks?
Me ei mõistaks siis maailma, milles elame.
Ometi oled sa selgelt öelnud, et taevastes sfäärides käib sõda
ja see mõjutab ka meie meeli ja mõtteid.
Kuid me teame, et saame alistada need mõtted
Kristuse sõnakuulelikkuse alla.
Kui see poleks nii, siis me ka ei usuks seda.
Anna meile palun armastaval ja kaastundlikul moel võimalus
leida lahendus neile teemadele oma elus,
et me võiks kogeda Sinu rahu valitsemas me südameis ja mõtetes.
Me palume seda, sest teame,
et tahad lasta oma lastel kogeda vabadust,
milleks oled neid lunastanud.
Usaldame kõik need lood Sinu kätte ja palume su kaitset iga kuulaja üle,
Jeesuse nimel, aamen.